钦定古今图书集成/明伦汇编/氏族典/第386卷 > 李至远
## 钦定古今图书集成/明伦汇编/氏族典/第386卷 > 李至远

按《唐书李素立传》：“素立孙至远，累补乾封尉。上元时
制策高第，授明堂主簿，调鸿胪，擢监察御史里行，历
司勋吏部员外郎中，迁天官侍郎，知选事，出为璧州
刺史，卒。至远父休烈，亦有文，终郪令。至远弟从远，神
龙初历中书令、太府卿，累封赵郡公。又从父游道，武
后时冬官尚书，同凤阁鸾台三品。至远子畬，字玉田”，
初历氾水主簿，遇事蜂锐，擢授监察御史，累转国子
司业。从远子岩，授右宗卫兵曹参军，历洛阳尉，累迁
兵部郎中，发扶风兵应姚巂，称旨，迁谏议大夫，封赞
皇县伯，终兵部侍郎。岩善草隶，为参军时，制一裘服
终身。